Bestel Programme op CD 2van 21
Uit 'n ander hoek 25 September 2016
Sondag 25 September 2016
Die teoloog Sakkie Spangenberg en die bekende natuurkundige Dave Pepler gesels oor groen teologie, en die gaping tussen geloof en rede. As die mens nie sy lewenstyl drasties verander nie, sal dit nie veel langer moontlik wees vir die mens om die aarde te bewoon en te bewerk nie.
Laai Af (27 169KB)
Uit 'n ander hoek 18 September 2016
Sondag 18 September 2016
ŉ Groeiende groep gelowiges bevind hulle vandag buite die tradisionele kerk. Hulle noem hulself nog Christene, maar sukkel om met georganiseerde godsdiens te identifiseer. Jean Oosthuizen wil by sy twee gaste, Julian Müller en Terblanche Jordaan, weet waarom baie mense deesdae nie meer aanklank vind by georganiseerde godsdiens nie.
Uit 'n ander hoek 11 September 2016
Sondag 11 September 2016
Wat maak boeke soos die Bybel en die Koran heilig? Kan alle gelowe se geskrifte as heilige tekste beskou word? Hoor wat sê ŉ Moslem- en Christengelowige, Yusef Waghid en Retief Muller, albei van die Universiteit van Stellenbosch oor heilige skrifte, en of mens dit letterlik kan lees en alles daarin vandag nog moet toepas.
Laai Af (29 786KB)
Uit 'n ander hoek 4 September 2016
Sondag 4 September 2016
Het God die mens geskep, of het die mens gode volgens sy eie behoeftes geskep? Jean Oosthuizen gesels dr. Jan van der Merwe van Bloemfontein en dr. Gys Loubser van Stellenbosch oor hierdie netelige vraag waaroor filosowe al eeue lank filosofeer. Die filosoof Ludwig Feuerbach was een van die eerste mense wat geargumenteer het dat die mens God geskep het.
Laai Af (22 620KB)
Uit 'n ander hoek 28 Augustus 2016
Is meditasie uit die bose? Mag Christene mediteer? Jean Oosthuizen gesels ŉ jogainstrukteur, Johannes de Villiers, en ŉ NG dominee van Johannesburg, Ronell Bezuidenhout, hieroor en vind uit watter tegnieke hulle gebruik om te mediteer.
Laai Af (29 433KB)
Uit 'n ander hoek 21 Augustus 2016
Sondag 21 Augustus 2016
Jean Oosthuizen gesels met ŉ gewese predikant van die Hervormde kerk, Bertus van Niekerk wat ŉ wynmaker geword het, en Michelle Boonzaaier, ŉ NG-predikant wat met haar een voet binne die kerk en die ander voet buite die kerk staan.
Laai Af (26 213KB)
Uit 'n ander hoek 14 Augustus 2016
Het gebed nog enige nut in die moderne wêreld, en hoe moet mens bid? Jean Oosthuizen gesels met godsdiensfilosoof dr. Piet Muller en teoloog dr. Carel Anthonissen hieroor. Hy wil onder andere by hulle weet of mens regtig vir iets soos reën kan bid.
Laai Af (30 975KB)
Uit 'n ander hoek 7 Augustus 2016
Sondag 7 Augustus 2016
Jean Oosthuizen kyk na Oosterse godsdienste. ŉ Voormalige NG-predikant, Abel Pienaar, vertel waarom Zen Boeddhisme vandag vir hom belangrik is, en Hari Vilas, voorheen bekend as Herman Brand, praat oor sy spirituele reis vanaf ŉ plattelandse NG-lidmaat tot ŉ jong Afrikaanse Hari Krishna-monnik uit die Hindoetradisie.
Laai Af (26 219KB)
Uit 'n ander hoek 31 Julie 2016
Het rituele en simbole nog enige betekenis vir die mens van die moderne eeu, en waarom? In die Christelike tradisie is die doop en die Nagmaal twee belangrike rituele. Maar daar is ook rituele wat vir mense uit ander gelooftradisies en kultuurgroepe belangrik is. Jean Oosthuizen gesels met dr. Willa Boezak, geestelike leier van die Khoisan in die Wes-Kaap, en dr. Johan van der Merwe, NG predikant van die Moedergemeente Stellenbosch, oor rituele en waarom dit vir mense belangrik is.
Laai Af (20 843KB)
Uit 'n ander hoek 24 Julie 2016
Hoe dink jong mense oor geloof en spiritualiteit? Wat is hulle mening oor kerke se hantering van sake soos selfdegeslagverhoudings en ander aktuele kwessies soos rassisme? Jean Oosthuizen gesels met twee jongmense, Hanzline Davids en Nadia Marais, om te hoor hoe die jonger geslag oor geloof en spiritualiteit dink.
Laai Af (20 527KB)